Dragi učenici,

vjerujem da volite komedije, pogotovo u ovim ne baš jednostavnim vremenima u kojima se nalazimo.

Danas ćemo se zabaviti dramskim tekstom **Traži se novi suprug** uvijek odličnog **Mire Gavrana**. Nadam se da će vas nasmijati! :-)

Otvorite čitanke na 148.str. i pročitajte tekst.

Pročitani tekst zbog svog humora i komičnosti pripada KOMEDIJI.

Ulomak iz komedije traži se novi suprug smatramo PRIZOROM jer scenu ne napušta nijedan od likova koji su u dijalogu. Valja razlikovati DRAMSKI ČIN od DRAMSKOG PRIZORA (prepisat ćeš s plana ploče).

Odgovori na pitanja (usmeno - ne moraš pisati):

a) zašto je Zdenka dala oglas u novine?; b) tko je zaljubljen u Zdenku? Objasni.; c) na koju je ideju došao Brkić?; d) kako se Jurić kao Ličanin odnosio prema Zdenki?; e) koje vještine mora imati Jurićeva buduća supruga?; f) što je Jurić silno zamjerio Zdenki?; g) čime je Jurić na odlasku preplašio Zdenku?

Tema dramskoga teksta je Jurićevo javljanje na Zdenkin oglas u kojem ona traži supruga.

PREPIŠI PLAN PLOČE I ZADATKE ISPOD PLANA PLOČE.

**PLAN PLOČE**

**Traži se novi suprug, Miro Gavran**

- književni rod - drama

- književna vrsta - komedija

- tema - Jurić se javlja na Zdenkin oglas u kojem ona taži novog supruga

- likovi - Zdenka, Jurić, Brkić

- **KOMEDIJA** - dramsko djelo koje izaziva smijeh i komično prikazuje odnose i nedostatke osobe i društva. Uglavnom ima sretan rasplet.

- **DRAMSKI ČIN** - predočen je dizanjem i spuštanjem zastora

- **DRAMSKI PRIZOR** - ulazak novih likova na scenu i izlazak nekog lika sa scene

**ZADACI:**

**1. Iz Jurićeva govora možeš doznati nešto o njemu. Što doznaješ o Juriću na temelju njegova govora? (napiši u bilježnicu)**

**2. Na YouTubeu se nalaze dramski prizori iz dramskih djela Mire Gavrana pa ih pogledaj ako želiš!**